**БАГАНУУР ХК-ИЙН 2015 ОНЫ ҮЙЛ АЖИЛЛАГААНЫ**

**ТАЙЛАН, ТӨЛӨӨЛӨН УДИРДАХ ЗӨВЛӨЛИЙН ДҮГНЭЛТ**

***2016-03-28***

1. **үндсэн үйлдвэрлэл, Уулын ажлын тАЛААР**

2015 онд 3867.5 мян.тн нүүрс гарган борлуулан 19,330.0 мян.м3 хөрс хуулан 30,125.0 мян.м3 уулын цулын ажил хийхээр төлөвлөснөөс гүйцэтгэлээр 3,731.2 мян.тн нүүрс олборлон 96 хувь, 3,747.0 мян.тн нүүрс борлуулан 97 хувь, 19,135.7 мян.м3 хөрс хуулан 99 хувь, 30,855.6 мян.м3 уулын цулын ажил хийж 102 хувийн гүйцэтгэлтэй ажилласан.

|  |  |  |
| --- | --- | --- |
| Үзүүлэлт  | Хэмжих нэгж  | 2015 он |
| Төлөвлөгөө  | Гүйцэтгэл  | Хувь  | Зөрүү  |
| Хөрс хуулалт | мян.м3 | 19,330 | 19,135.7 | 99% | -194 |
|  -Тээвэргүй хөрс хуулалт | мян.м3 | 6,450 | 6,538.6 | 101% | 88.6 |
|  -Тээвэртэй хөрс хуулалт | мян.м3 | 12,755 | 12,406.5 | 97% | -349 |
| Нүүрс олборлолт | мян.тн | 3,867.5 | 3,731.2 | 96% | -136 |
| Нүүрс борлуулалт | мян.тн | 3,867.5 | 3,747 | 97% | -121 |
| Хөрс шидэлт | мян.м3 | 4,140 | 4,951.4 | 120% | 811.4 |
| Инженерийн ажил | мян.м3 | 705 | 892.4 | 127% | 187.4 |
| Хөрс хуулалтын коэф | м3/тн | 5.00 | 5.13 | 103% | 0.13 |
| Нүүрсний шилжих нөөц | мян.тн | 300 | 243.4 | 81% | -56.6 |
| УУЛЫН ЦУЛ | мян.м3 | 30,125 | 30,855.6 | 102% | 730.6 |

1. **Нүүрс гаргалт, БОРЛУУЛАЛТ**

Нүүрс олборлолтын төлөвлөгөөний гүйцэтгэл 96%-тай биелэсэн. Энэ нь 2,3,4-р ДЦС-д захиалгаа 150.0 мян.тн-р бууруулж авсанаас шалтгаалан тасарсан. Нүүрс тээврийн автосамосвалууд 29,795 цаг буюу нийт ажиллах ёстой цагийн 59%-д нь эвдрэл саатал, сэлбэг материалийн хангамжаас шалтгаалж зогссон. Өвлийн их ачааллын үед ээлжинд тогтмол 12ш автосамосвал явуулахаар төлөвлөж байсан боловч гүйцэтгэлээр 4-5 автосамосвал ажилласан.

Нүүрс тээврийн автосамосвалууд эвдрэл гэмтэл, сул зогсолт ихтэй байснаас шалтгаалж хөрс тээврийн автосамосвалаар 667.8 мян.тн буюу нийт нүүрс гаргалтын 17%-г тээвэрлэсэн ба 1,2,3-р сар болон 12-р сард гэрээт автосаосвалаар 148.0 мян.тн нүүрс тээвэрлэж хөрс тээврийн автосамосвалаар тээвэрлэх нүүрсийг 19% бууруулж 164.3 сая.тн-н хэмнэлт гаргаж ажилласан. Нүүрс тээврийн авто машинууд техникийн эвдрэлээр 29795 цаг, сэлбэг материал хүлээж 19452 цаг сул зогссон байна.

Сар бүр 300.0 мян.тн нүүрсний шилжих нөөцтэй байхаар зорилго тавин ажилласанаас жилийн эцсийн байдлаар 350.0 мян.тн авахад бэлэн нүүрсний нөөцтэй шилжсэн.

Хэрэглэгчидийн захиалгад үндэслэн 2015 онд 3867.5 мян.тн нүүрс борлуулахаар төлөвлөсөн ч гол хэрэглэгчдийн сар бүрийн захиалга 180.0-460.0 мян.тн-оор ирж 3,747 мян.тн нүүрс авсан. Үүнээс томоохон хэрэглэгчид буюу ДЦС-2,3,4-уудад 3306 мян.тн нүүрс нийлүүлэхээс гүйцэтгэлээр 3,126 мян.тн буюу 95%-тай, Дархан, Амгалан, Багануурын ДС-уудад 161.8 мян.тн нүүрс нийлүүлэхээс 205.2 мян.тн нүүрс нийлүүлж 127%-ийн гүйцэтгэлтэй ажилласан. Нүүрс олборлолт, борлуулалтын төлөвлөгөө тасарсан шалтгаан нь 2015 оны 4-р сараас 9-р сарын хооронд үндсэн хэрэглэгчид болох ДЦС-4 85.0 мян.тн, ДЦС-3 45.0 мян.тн, ДЦС-2 10.0 мян.тн Дарханы ДЦС 10.0 мян.тн тонноор тус тус гэрээгээр авах нүүрсний захиалгаа бууруулсанаас шалтгаалан нүүрс олборлолт, борлуулалтын төлөвлөгөө 130.0 мянган тонноор тасарсан байна.

1. **Хөрс хуулалт**

Хөрс хуулалтын төлөвлөгөөний биелэлт 99%, авто тээвэртэй хөрс хуулалтын төлөвлөгөөний биелэлт 97%, тээвэргүй хөрс хуулалтын төлөвлөгөөний биелэлт 104%-ийн үзүүлэлттэй гарч өмнөх онтой харьцуулахад хөрс хуулалтын хэмжээ 1,866.3 мян.м3 буюу 10.8 хувиар нэмэгдснээс тээвэртэй хөрс хуулалт 1,334.1 мян.м3, тээвэргүй хөрс хуулалт 577.8 мян.м3-ээр тус тус нэмэгдсэн байна.

1. **Уулын тоног төхөөрөмж**

2015 онд алхагч экскаватор 6, хөрсний экскаватор 7, нүүрс гаргалтын экскаватор 6, өрмийн машин 6 ажилласан. Тайлант онд нийт уулын тоног төхөөрөмжүүдийн ТББК өнгөрсөн оны мөн үеээс 0.02%-р өсч 0.88%, ТАК 0.06% өсч 0.83%, уулын 21 тоног төхөөрөмжүүдэд давхардсан тоогоор 46 удаа засварын ажил хийгдэж төлөвлөгөөт засварыг 100% хийж гүйцэтгэсэн.

 Өмнөх онд ажилтнуудын санаачлагаар хийгдсэн экскаваторын эргэх тавцанг сэргээн засварлах ажил үр дүнтэй нь харагдсан учир 2015 онд ЭШ-10/70 №50, №492, ЭКГ-10 №476, №33, №1941, ЭКГ-8И №2074, №2250, №1946, ЭКГ-4У №323, ЭКГ-5А №1178 зэрэг 10 экскаваторын явах ангийн болон эргэх тавцанд засварын ажлыг бүрэн хийж дуусгасан.

Уулын цахилгаан тоног төхөөрөмжийн сул зогсолт 2014 онд 5,535 цаг байсан бол 2015 онд 5,754 цаг болж 0.4% өсссөн. ЭШ-15/90 экскаваторын ПЭM-174 генераторын эвдэрлээс шалтгаалж 950 цаг сул зогссон нь гол нөлөөлсөн.

Өрмийн машинуудын техникийн бэлэн байдлын коэффициент 0.83%, техник ашиглалтын коэффициент 0.81%-тай гарч техникийн бэлэн байдлын коэффициент 8.8%, техник ашиглалтын коэффициент 9%-аар тус тус буурсан. 2015 онд D50KS №410 өрмийн машины хөдөлгүүр эвдэрч нийт 2950 цаг, D50KS №409 өрмийн машины компрессор эвдэрч 1990 цаг тус тус зогссоноор өрмийн машинуудын цаг ашиглалтыг бууруулсан байна.

1. **Технологийн авто машин механизмууд**

Хөрс тээвэрт САТ-777D маркийн автосамосвал 14, нүүрс тээвэрлэлтэнд HD-405 маркийн автосамосвал 5, белаз-7555 маркийн 4, Yutong маркийн-1, Hitachi-2 уулын ажилд D-375A маркийн бульдозер-3, D-155A маркийн бульдозер-2, САТ-824 маркийн дугуйт бульдозер-2, D50KS маркийн өрмийн машин 2, замын ажилд САТ-16G маркийн автогрейдер-2, САТ D-10T маркийн бульдозер-1, TEREX маркийн усны машин-1, мөн САТ-320В маркийн гидроэкскаватор 2, Hitachi-ZX200 маркийн гидро экскаватор-1, ТЭМ-2У маркийн илчит тэрэг 3, САТ-988 авто ачигч 2, нийт 47 нэгж данстай ажилласан.

2015 онд техникийн бэлэн байдлын коэффициент 0.65, техник ашиглалтын коэффициент 0.63 болж, төлөвлөгөөт засвараар 14.6 мян.цаг, төлөвлөгөөт бус засвараар 61.5 мян.цаг, сэлбэггүй 81.6 мян. цаг зогсжээ. Үйлчилгээний авто машинууд хувьд 68 хөдлөх бүрэлдхүүнтэй ажиллаж, ТББК – 0.90, ТАК – 0.85 % гарсан. Өмнөх онд ТББК-0.93%, ТАК-0.87% байсан байна.

1. **САНХҮҮ ЭДИЙН ЗАСГИЙН ҮЗҮҮЛЭЛТ**

2015 онд нийт 103,310.5 сая төгрөгийн орлого олж, 108,023.7 сая төгрөгийн зардал гарган 4,731.1 сая төгрөгийн алдагдалтай ажиллахаар төлөвлөснөөс 107,854.4 сая төгрөгийн орлоготой, 112,388.1 сая төгрөгийн зардалтай, нийт 4,538.9 сая төгрөгийн алдагдалтай ажиллаж, төлөвлөсөн алдагдлыг 192.2 сая төгрөгөөр хэтрүүлсэн. Нийт орлогын 101.5 тэрбум төгрөг буюу 94.2 %-ийг нүүрс борлуулалтын, 5.8 % буюу 6.3 тэрбум төгрөгийг бусад орлого бүрдүүлж байна.

2015 онд толгой компаний захиалгаар 2012-2015 оны хагас жил хүртлэх хугацааны санхүүгийн тайланд олон улсын аудит хийлгэж, 2012-2014 оны жилийн эцсийн санхүүгийн тайланд аудитлагдсан, 2015 оны эхний хагас жилийн аудитын завсрын дүгнэлт гаргуулсан.

Тус аудит 2011-2014 оны санхүүгийн тайланд хийсэн залруулгаар 2011 оны 4.9 тэрбум төгрөгийн алдагдлыг 1.12 тэрбум төгрөгийн ашигтай, 2012 оны 5.8 тэрбум төгрөгийн алдагдлыг 12.75 тэрбум төгрөгийн алдагдалтай, 2013 оны 9.2 тэрбум төгрөгийн алдагдлыг 2.76 тэрбум төгрөгийн ашигтай, 2014 оны 6.3 тэрбум төгрөгийн алдагдлыг 10.6 тэрбум төгрөгийн ашигтай болгож өөрчилсөн. Алдагдлыг бууруулж ашигтай баланс гарахад урьдчилж хуулсан хөрс хуулалттын зардлыг дараа он руу шилжүүлсэн (20.3 тэрбум төгрөг), үндсэн хөрөнгийн дахин үнэлгээг хүчингүй болгосноос (11.1 тэрбум төгрөг) гол шалтгаалсан.

2015 оны гүйцэтгэлд ОУ-ын аудитын зөвлөмжийн дагуу балансад төлөвлөгдөөгүй дараах зардлууд гарсан: 1) 2015 оны үр дүнгийн цалинд 1.9 тэрбум 2) Тэтгэврийн санд 0.85 тэрбум, 3) Хөрс хуулалтын өртөг 0.87 тэрбум, 4) Үндсэн хөрөнгийн залруулгаас 2.5 тэрбум төгрөг, 5) Нийгмийн хөгжлийн сангаар 0.27 тэрбум төгрөгөөр нэмэгдсэн. Залруулгаар гарсан ашигт ноогдох 3.1 тэрбум төгрөгийг ашгийг эдийн засгийн ил тодын байдлыг дэмжих тухай хуульд хамруулж, ААНОАТ- аас чөлөөлүүлсэн.

Тайлант онд худалдан авах ажиллагааны 582 гэрээ байгуулж, 58.4 тэрбум төгрөгийн худалдан авалт хийхээр төлөвлөж, гүйцэтгэлээр 47.3 тэрбум төгрөг болж 6.4 тэрбум төгрөгөөр буурсан.

Агуулахын үлдэгдэл 2011 онд 25.6 тэрбум, 2012 онд 23.8 тэрбум, 2013 онд 18.8 тэрбум, 2014 онд 18.7 тэрбум байсан бол, 2015 онд 14.1 тэрбум төгрөг болж буурсан байна. Бүтцийн хувьд нийт үлдэгдлийн 40.4 % нь уулын тоног төхөөрөмжүүдийн сэлбэг, 20.8 % нь технологийн машин техникүүдийн сэлбэг, 14.1 % нь цахилгааны сэлбэг, 10.1 % нь шатах тослох материал, 2% нь өрмийн сэлбэг, 14.6 % нь бусад сэлбэг материалууд байна.

1. **Авлага**

Нийт авлага 10,512.2 тэрбум төгрөг болж өмнөх оноос 586.7 сая төгрөгөөр буюу 5.2%-р буурсан. Нүүрс борлуулалтын авлага оны эхэнд 9,831.7 сая төг байсан бол оны эцэст 9,283.3 сая төгрөг болж 548.3 сая төгрөгөөр буурсантай холбоотой. Хуримтлагдсан авлагын хэмжээ сүүлийн жилүүдэд тодорхой хэмжээгээр буурч байгаа боловч ДЦС-2 ХК-ийн 1.3 тэрбум, БНДС ХК-ийн 2.5 тэрбум, БН-Илч ХХК-ийн 678.4 сая, УБ ТЗам ХНН-ийн 680.4 сая, Хөтөлийн ЦШҮйлдвэрийн 612.4 сая төгрөг, нийт 5.7 тэрбум төгрөгийн авлага нь нийт борлуулалтын авлагын 52 %-ийг эзлэж байна.

1. **Урт хугацаат, богино хугацаат өр төлбөр**

2015 онд нийт өр төлбөрт эзлэх богино хугацаат зээлийн үлдэгдэл 32.3 % болж, мөнгөн дүнгээр 39.3 тэрбум төгрөгт хүрч, 3.1 тэрбум төгрөгөөр өссөн. 2015 онд дизелийн түлш нийлүүлэгч компаниуд, татварын байгууллагад төлөх төлөх ёстой 10 тэрбум төгрөгийн өглөгийг төлж чадахгүй хуримтлуулсан учраас Сангийн яамны зөвшөөрлөөр хүний хөгжлийн сангаас тус төлбөрийг төлж, энэхүү өр төлбөрийг 5 жилийн хугацаанд эргүүлэн төлөх үүрэг хүлээснээр урт хугацаат өглөгт шилжүүлэн бүртгэсэн.

2015 оны бэлтгэн нийлүүлэгчдэд өгөх өр төлбөрийн эхний үлдэгдэл 28 тэрбум 464 сая төгрөг дээр 47 тэрбум 368 сая төгрөгийн тооцоо нэмэгдэж, 48 тэрбум 84 сая төгрөгийн төлөлт хийж, оны эцэст 27 тэрбум 747 сая төгрөгийн үлдэгдэлтэй гарсан. Үүнээс экскаватор, технологийн авто машины сэлбэг, материалд 13 тэрбум төгрөг, гэрээт ажилд 1 тэрбум төгрөг, тэсрэх материалд 1.4 тэрбум төгрөг, дизель түлш 8.3 тэрбум төгрөг, шинэ техник худалдан авсны 2.4 тэрбум төгрөг, бусад бэлтгэн нийлүүлэгчдэд 1.4 тэрбум төгрөгийн өглөгтэй байна.

*Зээлийн үзүүлэлт:*

2015 онд мөнгөн хөрөнгийн дутагдлыг нөхөх, өвөлжилтийн бэлтгэл ажил хангах зорилгоор Голомт банкнаас 2 тэрбум төгрөг, Хаан банкнаас 4 тэрбум төгрөг, нийт 6 тэрбум төгрөгийн зээл авч, худалдан авсан бараа үйлчилгээний хуримтлагдсан өр төлбөр барагдуулахад 75 % буюу 4,500.0 сая төгрөгийг, татвар нийгмийн даатгалын өглөгийг бууруулахад 1,500.0 сая төгрөгийг тус тус зарцуулсан.

Урт хугацаат өр төлбөрийн дүн өнгөрсөн оны мөн үед 58.6 тэрбум төгрөг байсан бол тайлант хугацаанд 82.5 тэрбум болж 23.9 тэрбум төгрөгөөр өсчээ.

2015 онд урт хугацаат өр төлбөрт нийт 5,533.6 сая төгрөг төлсний 1,115.4 сая төгрөгийг Дэлхийн банк, Японы засгийн газрын санхүүжилтээр олгогдсон “Монгол нүүрс төсөл” зээлийн хүүгийн 3,778.2 сая төгрөгийг хөгжлийн банкны зээлэнд, 540 сая төгрөгийг ДЦС-3 станцын зээлэнд, 100 сая төгрөгийг Хүний хөгжлийн сангийн зээлд тус тус төлсөн байна.

Ингэснээр Монгол нүүрс төслийн зээлийн үлдэгдэл 42,261 сая төгрөг, Хөгжлийн банкны зээлийн хүүгийн үлдэгдэл 9,822.3 сая төгрөг, Хүний хөгжлийн сангийн өглөг 10,061.8 сая төгрөг болсон.

**ДҮГНЭЛТ**

Үндсэн хэрэглэгчдийн ирүүлсэн захиалгын дагуу 3,867.5 мян.тн нүүрсийг олборлож, борлуулахаар төлөвлөсөн хэдий ч төвийн бүсийн цахилгаан дулааны станцууд 180 мян.тн нүүрсийг захиалсан хэмжээнээс дутуу авснаар гаргалт борлуулалтын төлөвлөгөө 96 %, хөрс тээврийн нэг самосвал огт ажиллаагүй, оператор компани 1 сая.м3 хөрс тээвэрлэхээс 150 мян.м3 хөрс дутуу тээвэрлэж, хөрс хуулалтын төлөвлөгөө 99 %, нийт уулын цулаар 102.4 %-ийн гүйцэтгэлтэй ажилласан.

ДЦС-уудын авлага, санхүүгийн хүндрэлээс шалтгаалж, бэлтгэн нийлүүлэгчидтэй байгуулсан худалдан авах гэрээний дагуу алданги хүлээх, сэлбэг материалын нийлүүлэлт зогсох, төлөвлөсөн засвар үйлчилгээг хугацаандаа хийж чадахгүй нөхцөл үүсч, улмаар технологийн горим зөрчигдөх, хөрс хуулалтын хоцрогдол нэмэгдэх, насжилт өндөртөй хуучин техник тоног төхөөрөмж ажиллуулах бэрхшээл тулгарч байна.

Хэдийгээр техник технологи, санхүүгийн хүндрэлтэй байгаа ч Ордын нөөцийг шинэчлэн тогтоож АМХЭГ-аар баталгаажуулан улсын нөөцөд бүртгүүлсэн, 50 м сумтай алхагч экскаваторыг 70 м сумтай болгож шинэчлсэн, ЭКГ-8И экскаваторын удирдлагыг шинэчлэсэн, Технологийн авто машины хэсгийн байрыг карьерт шинээр барьж, ашиглалтад хүлээн авсан, Төв замын тоосжилтыг бууруулах байнгын усалгааны систем нэвтрүүлж эхэлсэн, нүүрс тээврийн 2 самосвалаар парк шинэчлэл хийсэн, Эрчим хүчний станцуудад борлуулах 1 тонн нүүрсний үнийг 2000 төгрөгөөр нэмэгдүүлэн 27500 төгрөг болгосон, МУ-ын Засгийн газрын концессын гэрээгээр Багануур дүүрэгт баригдах “Багануур Повер” ДЦС-тай нүүрс нийлүүлэх гэрээний ажил болон нэмэлт хувьцаа гаргах бэлтгэл ажлыг эхлүүлсэн зэрэг бодлогын чанартай ажлуудыг хийж гүйцэтгэсэн байна. Үүнээс гадна сүүлийн 2 жилийн хугацаанд аваар ослыг тэглэж чадлаа.

Багануурын уурхайн өнөөгийн нөхцөлд хүндрэл бэрхшээл нийлээдгүй байгаа ч бид ойрын 5-10 жилд нүүрс олборлох хүчин чадлаа 10 сая тоннд хүргэх их хөгжлийн гараанд ирээд байна.

**ТӨЛӨӨЛӨН УДИРДАХ ЗӨВЛӨЛ**